കുറുപ്പിലെ ആദ്യ വിഡിയോ ഗാനം കുപ്രസിദ്ധ പിടികിട്ടാപ്പുള്ളി സുകുമാര കുറുപ്പിന്റെ ജീവിതത്തെ ആസ്പദമാക്കി ഒരുക്കിയ ദുല്ഖര് സല്മാന് ചിത്രം കുറുപ്പ് നവംബര് 12ന് വന് റിലീസായി എത്തുകയാണ്. ദുല്ഖറിന്റെ ആദ്യ ചിത്രം സെക്കന്ഡ് ഷോയുടെ സംവിധായകനായ ശ്രീനാഥ് രാജേന്ദ്രനാണ് കുറുപ്പ് സംവിധാനം ചെയ്തത്. തമിഴ്, തെലുങ്ക്, ഹിന്ദി ഭാഷകളിലും ചിത്രം പ്രദര്ശനത്തിന് എത്തിക്കുന്നുണ്ട്. ഇന്ദ്രജിത്ത്, സണ്ണി വെയ്ന്, ഷൈന് ടോം ചാക്കോ തുടങ്ങിയവര് പ്രധാന ടോവിനോ അതിഥി വേഷത്തില് എത്തുമെന്നും റിപ്പോര്ട്ടുകള് വ്യക്തമാക്കുന്നു. ഇപ്പോള് ചിത്രത്തിലെ ആദ്യ വിഡിയോ ഗാനം പുറത്തിറങ്ങിയിരിക്കുകയാണ്. സരിഗമ ആണ് ചിത്രത്തിന്റെ ഓഡിയോ റൈറ്റ്സ് സ്വന്തമാക്കിയിട്ടുള്ളത്. തന്റെ കരിയറിലെ ഏറ്റവും വലിയ ബജറ്റില് ഒരുങ്ങിയ കുറുപ്പിന്റെ നിര്മാണവും ദുല്ഖറാണ് നിര്വഹിച്ചത്. കേരളത്തിന്റെ ജുഡീഷ്യല് ചരിത്രത്തിലെ ഏറ്റവും കാലം നിലനിന്ന ചാക്കോ വധക്കേസിലെ പ്രതിയാണ് സുകുമാര കുറുപ്പ്. സുകുമാര കുറുപ്പിനെ മഹത്വവല്ക്കരിക്കുന്ന തരത്തിലാകില്ല സിനിമയുടെ ചിത്രീകരണമെന്ന് അടുത്തിടെ ഒരു അഭിമുഖത്തില് ദുല്ഖര് വ്യക്തമാക്കിയിരുന്നു. ജിഷ്ണു ശ്രീകുമാറും ജിതിന് കെ ജോസും ചേര്ന്നാണ് ചിത്രത്തിന്റെ രചന നിര്വഹിച്ചത്. സ്ക്രീന് പ്ലേയും സംഭാഷണങ്ങളും നിര്വഹിച്ചത് ഡാനിയേല് സായൂജും കെ എസ് അരവിന്ദും ചേര്ന്ന്. തന്നോട് രൂപ സാദൃശ്യമുള്ള ചാക്കോയെ കൊലപ്പെടുത്തി മൃതന്ദേഹം കത്തിച്ച ശേഷം അത് താനാണെന്ന് വരുത്തി ഇന്ഷുറന്സ് തുക നേടാന് സുകുമാര കുറുപ്പ് ശ്രമിച്ചെന്നാണ് കേസ്. ഒടുവില് പൊലീസില് നിന്ന് രക്ഷ നേടാന് കുറുപ്പ് വിദേശത്തേക്ക് കടന്നുവെന്നാണ് കരുതപ്പെടുന്നത്. Dulquer Salmans Kurup eyeing Nov 13 release. The movie directed by Sreenath Rajendran is based on the notorious Sukumara Kurupp.